Kiilkaar

**Kiilkaar** on kaaretüüp, mis koosneb kahest konkaav-konveksse kujuga S-kurvist, arvestades nende suunda kaarte lähtepunktidest. Seda võib ligikaudselt kirjeldada kui järsult väljavenitatud tipuga teravkaart. Esineb India ja islami arhitektuuris ning Venemaa 16.–17. sajandi arhitektuuris, samuti Lääne-Euroopa hilisgootikas, kust võib leida kiilkaarekujulisi ehisviile, uksesilluseid ning uksesilluste ornamente, kiilkaararkaade jm.

Eesti arhitektuurist leiab kiilkaare laiema ja lamedama vormi, nn eesliselgkaare Oleviste kiriku seinalt Hans Pawelsi kenotaafi kujunduses ja mõnel siseportaalil Tallinna 15. sajandi majades, samuti näeb slaavipärast kiilkaart õigeusu kirikute puidust ikonostaaside kujunduses.

### Sõnavara
Kiilkaart või üht kiilkaare tüüpi on eestikeelses kirjanduses nimetatud ka *eesliselgkaareks*. See on otsetõlge saksakeelsest sõnast *Eselsrücken*, nimetus ilmub saksakeelsesse arhitektuurikirjandusse 19. sajandi keskpaigas. Eesliselgkaareks on nimetatud laiemat ja lamedamat kiilkaart, selle kohta on eesti keeles olemas ka nimetus *roodkaar*.

Hubert Matve kasutab oma raamatus "Ehitus läbi aegade" sõna *kiilkaar* hoopis kiilkividest laotud ümarkaare kohta.

### Konstrueerimine
Kiilkaar konstrueeritakse lähtudes neljast ringjoonest, millest kahe alumise keskpunktid jäävad ava sisse (kaare konveksne lõik) ja ülemised avast väljapoole (kaare konkaavne lõik). Konkaavse kõveruse tõttu kaare ülemises osas pole mõeldav seda kaart kasutada suurt konstruktsioonilist raskust kandva ehitusosana, vaid puhtalt kaunistuseesmärgiga, näiteks levinud kombinatsioon on kiilkaarekujuline raamistus kandilise või ümara ukseava ümber.

Kielbogen; Konstruktion A.jpg|Kiilkaar; konstruktsioonikäik A
Kielbogen; Konstruktion B.jpg|Kiilkaar; konstruktsioonikäik B


## Pildid
#### Kiilkaar vanaindia ja islami arhitektuuris

Bedsa Caves a.jpg|Bedsa koobastempli eeskoda, 1.-2. sajand, Pune, Maharashtra
Ajanta cave no. 9 2010.jpg|2. sajandist pärineva Ajanta koobastempli sissepääs, Aurangabad, Maharashtra
Quran inscriptions on wall, Lodhi Gardens, Delhi.jpg|Mošee seinanišš 15. sajandist, Bara Gumbad, Lodhi, Delhi
Dilawar Khan's Mosque Main western arcade (3926416304).jpg|Kaar Dilawar Khani mošees 15. sajandist, Mandu, Madhya Pradesh


#### Kiilkaar Lääne-Euroopa arhitektuuris

Kilfane Church, 13th Century Door Thomastown, Co. Kilkenny.jpg|Kahest viiluna seatud konsoolist ehitatud kiilkaar, Kilfane kirik, 13. sajand, Thomastown, Kilkenny, Iirimaa
Nancy Porte de la Craffe 6.jpg|Konsoolidele toetuvate kiilkaartega mašikulii, Porte de la Craffe 14. sajandist, Nancy, Lotring, Prantsusmaa
Granada monasterio santa isabel la real portada2.jpg|Santa Isabel la Real kloostri portaal, 15.-16. sajandi vahetus, Granada
The church of St Nicholas - west doorway - geograph.org.uk - 707446.jpg|Püha Nikolause kiriku lääneuks, Ashill, Norfolk
Harlaxton Ss Mary and Peter - exterior South Porch window.jpg|Harlaxtoni Maarja ja Peetruse kiriku lõunaeeskoja aken, 15./19. sajand (taastatud), Lincolnshire
EE-37 - Tallinn - 2009-07-16 (4891214288).jpg|Kiilkaarekujuline ehisviil Suure Rannavärava reljeefil Tallinnas, 15. sajand
Ulm Seelengraben 30 Giebel mit Eselsrückenornamenten 2011 09 29.jpg|Eesliselgkaarekujulised petiknišid viilukaunistusena 16. sajandi tellishoonel, Ulm, Baden-Württemberg
Świdnica, Kościół Pokoju 46.JPG|17.-18. sajandi Świdnica kiriku (Kościół Pokoju) lääneuks, Alam-Sileesia, Poola


#### Kiilkaar vanavene arhitektuuris

Colonnettes et sculptures à Iouriev-Polski.JPG|Pühakute reljeefkujud kiilkaartega petikarkaadis, Jurjev-Polski Püha Georgi katedraal
Georg-kathedral-yp02.jpg|Eeskoja kiilkaarekujuline viil, Jurjev-Polski Püha Georgi katedraal
Cathedral of the Holy Mandylion (Andronikov Monastery) 27.jpg|Kiilkaarega astmikportaal ja torni ümbritsevad kokošnikud Moskva Androniku kloostri Kristuse Kätetatehtud Pühakuju katedraalis
Vladimir KnyagininMonastery Cathedral3.JPG|Kiilkaarekujulised *[[zakomara]]*'d. Vladimiri Jumalaema Uinumise klooster, nn Vürstinna klooster


## Viited

## Välislingid
* Pildid: valik 15.-16. sajandi hilisgooti kiilkaarportaale Saksamaalt